הסוכן הנרי

הסוכן הנרי (באנגלית: Henry Danger) היא קומדיית מצבים אמריקאית לנוער, המשודרת בערוץ ניקלודיאון. הסדרה שודרה מ-26 ביולי 2014 עד ל-21 במרץ 2020. בסדרה מככבים ג'ייס נורמן, קופר ברנס, ריאל דאונס, שון ריאן פוקס ואלה אנדרסון. התוכנית נוצרה על ידי דן שניידר ודנה אולסן.
בסוכן הנרי יש כמה דמויות נבלים מאוד מוכרות. כגון: פרנקיני, וגומר.
פרנקיני הוא אח של קאט ולנטיין מהתוכנית סאם וקאט+ויקטוריוס
בנוסף, גומר הכיר את קאט בסאם וקאט, וכאשר הסדרה סאם וקאט הסתיימה, גומר עבר לשחק בסדרה הסוכן הנרי.

עלילה
העלילה מתמקדת בהנרי הארט, נער בן 13, שמחפש עבודה ומוצא משרה של מנקה בחנות תמהונית בשם "גרוטאות ועוד". הנרי מגלה שמתחת לחנות נמצאת המאורה של גיבור העל של העיר סוולויו - "קפטן מן" (שזהותו הרגילה היא בשם ריי מנצ'סטר). להנרי מתברר שמשרתו היא להיות עוזרו של "קפטן מן". הוא הופך לעוזרו ומקבל את הכינוי "קיד דאנג'ר" (בעברית: "ילד סכנה").

ריי משביע את הנרי שלא יגלה את האמת לגבי עבודתו, אך חברתו הטובה שרלוט מגלה שהנרי הוא ילד סכנה כבר בפרק הרביעי של הסדרה. לאחר מכן מסכים ריי לקבל את שרלוט בתור עובדת במקום. בהמשך העונה הראשונה מצטרף גם שוואז, מכר של ריי מהעבר. בפרק האחרון של העונה השנייה מגלה גם ג'ספר, חברו של הנרי, את זהותו הסודית. ריי רוצה למחוק את הזיכרון של ג'ספר, אך הנרי מספר לריי על חברותו רבת השנים עם ג'ספר. ריי נמלך בדעתו ולבסוף מקבל גם את ג'ספר לעבודה. בעונה החמישית מגלה פייפר, אחותו של הנרי, צינור שמוביל למאורה. היא רואה את ריי והנרי הופכים לקפטן מן וילד סכנה. לאחר שפייפר מוכיחה את עצמה כיעילה היא מתקבלת לעבודה, למרות דאגתו של הנרי לשלומה.

הסדרה מסתיימת בעונה החמישית בפרק בו הנרי מבין שבזבז את כל חייו בלהיות ילד סכנה וכעת כל חבריו עומדים לעזוב. הנרי פורש מתפקידו בדיוק כשדרקס חוזר, לאחר שבעונה הרביעית החבורה שלחה אותו לעבר לתקופת אנשי המערות. דרקס מתכנן להשתמש במוחק הזיכרון כדי למחוק את זכרונותיהם של כל תושבי העיר מקפטן מן. בעזרת נשק האומגה שיכול להשמיד את קפטן מן, הם מצליחים לגרום לדרקס לאבד את כוחו שהגן עליו מכל פגיעה. בקרב האחרון על הצפלין המעופף, ילד סכנה וקפטן מן נלחמים בדרקס ומצליחים לשלוח אותו לכלא. ריי מזכיר שקרב זה הוא הקרב החלומי שלו, אך זה גם הקרב האחרון של ריי והנרי ביחד. הצפלין עומד להתרסק על בית חולים לתינוקות וילד סכנה מקריב את עצמו כדי למנוע את הפגיעה בבית החולים. במקביל תגובת שרשרת כימית גורמת להתפוצצות כל 10 המערות. ג'ספר ושרלוט כמעט מצליחים לברוח ברגע האחרון. בהמשך מסתבר שהנרי שרד, כיוון שבמהלך הקרב עם דרקס, הוא קיבל שדה כוח שהגן עליו מההתרסקות. הנרי וחבריו עוזבים את העיר. בסצנה האחרונה, לאחר כמה שבועות, הנרי שרלוט וג'ספר עוברים להיות גיבורי על בעיר מלאת פשע. ריי ושוואז פותחים אקדמיה לגיבורי על, שם ילמדו ארבעה ילדים, בוז, מיילס, מיקה וצ'אפה, שבמהלך הקרב עם דרקס, נפגעו מנשק האומגה וקיבלו כוחות על. הפיכתם לגיבורי על מוצגת בסדרת המשך הנקראת "סוכני העל" (באנגלית: Danger Force).

סקירת סדרה
בישראל, עונות 3-1 היו אותם מספרי פרקים, ועונה 4 20 פרקים בישראל, ועונה 5 39 פרקים בישראל.

פרקים

עונה 1

דמויות

דמויות ראשיות 
הנרי הארט "ילד סכנה" (ג'ייס נורמן) - נער בן 13 שמוצא עבודה בחנות תמהונית, הופך לעוזרו של קפטן מן ומקבל את הכינוי "ילד סכנה". אחותו היא פייפר, וחבריו הטובים הם שרלוט וג'ספר. בעונה השלישית מקבל כוח על - רפלקסים סופר מהירים - אך מאבד אותם בעונה החמישית, כאשר הוא מקריב את כוחותיו להצלת העולם. בסוף העונה החמישית מקבל שדה כוח.
ריי מנצ'סטר "קפטן מן" (קופר ברנס) - גיבור העל של העיר סוולויו. קיבל את כוח על שהופך אותו לחסין כל בעקבות תאונה בילדותו. הוא שוכר את הנרי ומספר אנשים אחרים, שיעזורו לו לטפל בפשע בעיר. קפטן מן הוא איש תמהוני,לא אחראי ואוהב להפוך מקרים מסוכנים למצחיקים ומהנים, אך כוונתו תמיד טובה. הוא מאוהב באמא של הנרי וידוע במשפט "אני בסדר" (I’m okay).
שוואז שוורץ (מייקל די. כהן) - עוזרו של ריי, אשר מצטרף לצוותו בפרק 10 בעונה 1. שווארז הוא נמוך, מלא, בהיר עור וחכם. יש לו מבטא, ולעיתים הוא לא מצליח להגות מילים בצורה נכונה.
שרלוט פייג' (ריאל דאונס) - חברתו הטובה ביותר של הנרי, חכמה מאוד ובעלת סקרנות גדולה. במהלך העונה הראשונה מגלה את סודו של הנרי ומקבלת עבודה במאורה של קפטן מן כהאקרית מחשבים. היא כנה ואינה אוהבת שמסתירים ממנה דבר. היא חושבת מחוץ לקופסה, ותמיד עוזרת לכולם. כולם תמיד שוכחים את שם המשפחה שלה.
ג'ספר דנלופ (שון ריאן פוקס) - חברו הטוב ביותר של הנרי מאז גיל 5, יוצר דברים רעים מאוד, אף על פי שכוונותיו טובות ותמימות. ג'ספר נוטה להסתבך עם פייפר לעיתים קרובות. הוריו לא מופיעים בסדרה, אך עולה השערה כי הם לא ממש אוהבים אותו או דואגים לו. בסוף העונה השנייה הוא מגלה על סודו של הנרי והופך לעוזרו.
פייפר הארט (אלה אנדרסון) - אחותו של הנרי, בת 9. היא ערמומית, מתוחכמת ונוטה לסבך את ג'ספר בצרות. בעונה השנייה היא מקבלת רישיון נהיגה בטעות ומאז נוהגת בעצמה. נוטה לצעוק על ג'ספר, מעריצה את ילד סכנה ומחשיבה אותו כחתיך, מה שמגעיל את הנרי. ידועה במשפט "אני לא בסדר" (!!!I'm not OK). במהלך העונה החמישית היא מגלה שאחיה הנרי הוא ילד סכנה.
גייק הארט (ג'פרי ניקולס בראון) - אביהם של פייפר והנרי. לא מחבב את ג'ספר. לפעמים נוטה להתנהג בטיפשות.
גברת הארט (קלי סאליבן) - אמם של פייפר והנרי. ריי מאוהב בה. היא אחראית ונחושה, ורוצה להוות דוגמה טובה לילדיה.

דמויות משניות 
אוליבר (מת'יו זאנג) - ילד מוזר בכיתתו של הנרי. חברו הטוב הוא סידני. אוהב לאכול חרקים. חנון, בת דודתו היא קרישה. בניגוד לסידני, הוא שמן ונמוך.
סידני (ג'ו קפריליאן) - ילד מוזר בכיתתו של הנרי, חברו הטוב הוא אוליבר. אוהב לאכול חרקים. בניגוד לאוליבר, הוא רזה וגבוה.
גוץ' (דנקן בראבו) (עונות 1–2) - הקופאי בחנות "גרוטאות ועוד". גוץ נראה מוזר במבט ראשון, אך הוא ידידותי מאוד כשמכירים אותו. יש לו צמח לא כל כך ידידותי, שנושך כמעט את כולם. בעונה השלישית מחליף אותו ג'ספר בתור הקופאי.

דמויות אורחות 
קלואי הארטמן (ג'ייד פטיג'והן) - חברתו לשעבר של הנרי, לא מסתובבת איתו הרבה אחרי שמקבל את העבודה. הופיעה לראשונה בפרק "הנרי איש-החיה". עזבה את הנרי לטובת תוכנית ריאלטי (kids in the” woods”).
ביאנקה (מייב טומאלי) - חברה לשעבר של הנרי. הנרי מתנשק איתה בתור ילד סכנה, כאשר הוא מציל אותה ממעלית שנתקעה. נחמדה ואוהבת. עזבה את הנרי לטובת תוכנית ריאלטי.
ורוניקה (מדיסון אייסמן) - ילדה מ"כלבי הקיר", כנופיית גרפיטי מושחתת, המאוהבת בילד סכנה ומתנשקת איתו מספר פעמים. לבסוף היא פורשת מהכנופיה לטובתו. הופיעה ב-3 פרקים. נעצרת בעונה השנייה.
חברי השייקריות הופיעו בשלושה פרקים כחלק מפרקי הקרוסאובר עם הסדרה, בהם הם מנסים להציל את דאבל ג'י, אביו של אחד מהשייקריות, מהנבל המרושע דוקטור מיניאק. הם מגלים את זהותו של הנרי לאחר שהדסון, אחר מחברי החבורה, מנפח את המסטיק של הנרי והופך לילד סכנה בעצמו.

נבלים 
ואן דאל (ג'וש פינג'רהוט) - הבוס של "כלבי הקיר", כנופיית גרפיטי בסוולויו. מרושע ושונא את קפטן מן. הופיע ב-2 פרקים ובספיישל "רעם וסכנה".
ג'ף בילסקי  (ריאן גרסמייר) - הפושע הכי טיפש בעיר. שמן ונוטה לשדוד מסעדות. מתגלה בעונה 5 כאח של מיטש ובילי בילסקי בארוחת ערב עם משפחתו של הנרי.
בראד הבלתי נראה (ג'ייק פארו) (קול) - חבר ישן של ריי. חושבים שהוא מת בעונה 1. בעונה 2 הוא חוזר וקובר את הנרי וריי חיים; למזלם ג'ספר ופייפר מצילים אותם. בעונה החמישית עוזר להם ובתמורה חוזר להיות נראה.
דוקטור מיניאק (מייק אוסטרוסקי) - פושע בריטי גאון
האחות קוהרט (אמבר בלה מוס) - העוזרת המרשעת והחתיכה של דוקטור מיניאק. מאוהבת בקפטן מן.
פרנקיני (פרנקי גרנדה) - יוטיובר מטורף שניסה לחשוף ולהרוג את קפטן מן וילד סכנה. באחד הפרקים בעונה החמישית הטיל קללה מוזיקלית על העיר ובכך גרם לתושבים לחיות במחזמר.
גומר (זוראן קורח) - עוזרו הטיפש והמגושם של פרנקיני. הופיע לראשונה בתוכנית סאם וקאט. בפרק הספיישל המוזיקלי בסוף העונה החמישית מתגלה כבעל יכולות שירה מרשימות.
הפעוט פושע משוגע שמחופש לתינוק ומתנהג בהתאם. בעזרת אנשיו תופס את קפטן מן פעמיים במאורה שלו ובמערת האיש. ניסה והצליח להפוך לחסין בפני כל, אך שוואז עצר אותו עד שהתפוגגה השפעת החסינות. לאחר מכן נכנס שוב לכלא.
כריש הטלפונים - פושע מטורף מהעונה הראשונה. בפרק 4 נושך את הטלפונים של אנשים בעזרת שיני הטיטניום שלו.
דרקס (טומי וולקר) - עוזרו הראשון של ריי, מופיע בעונות 3–5.

קישורים חיצוניים

 

ניקלודיאון: תוכניות וסדרות
סדרות טלוויזיה אמריקאיות שעלו לשידור בשנות ה-2010
קומדיות מצבים אמריקאיות
אולפני CBS: תוכניות וסדרות